บดินทร์ อิสสระ

บดินทร์ อิสสระ  เกิดวันที่ 12 ธันวาคม พ.ศ. 2533 ที่กรุงเทพมหานคร เป็นนักกีฬาแบดมินตันชาวไทย เขาเข้าแข่งขันให้แก่ทีมชาติไทยในกีฬาแบดมินตันในโอลิมปิกฤดูร้อน 2012 ในประเภทชายคู่ร่วมกับมณีพงศ์ จงจิตร

ส่วนในวันที่ 22 กรกฎาคม พ.ศ. 2556 บดินทร์ได้จับคู่กับภควัฒน์ วิไลลักษณ์ เข้าแข่งขันประเภทชายคู่รายการแคนาดาโอเพนกรังด์ปรีซ์ 2013 โดยพวกเขาได้พบกับคู่ของมณีพงศ์ จงจิตร กับนิพิฐพนธ์ พวงพั่วเพชร ในรอบชิงชนะเลิศคมชัดลึก. ปีที่ 12 ฉบับที่ 4294. วันอังคารที่ 23 กรกฎาคม พ.ศ. 2556. ISSN 16851390. หน้า 15มติชน. ปีที่ 36 ฉบับที่ 12918. วันพุธที่ 24 กรกฎาคม พ.ศ. 2556. ISSN 1686-8188. หน้า 13

 ประวัติ 
บดินทร์ อิสสระ เป็นบุตรของนายวิเชียร สุขบำรุง และนางยาใจ อิสสระ โดยบดินทร์เริ่มเล่นแบดมินตันเมื่อมีอายุได้ 5 ขวบจากการที่พ่อชักชวนให้เขาเล่น และทำการฝึกซ้อม 6 วันต่อสัปดาห์ ซึ่งบดินทร์เป็นนักแบดมินตันที่ถนัดซ้าย และเปิดตัวในระดับประเทศครั้งแรกใน พ.ศ. 2551 ตลอดจนเป็นสมาชิกทีมชาติไทยตั้งแต่ พ.ศ. 2552

บดินทร์เป็นนักศึกษาจากมหาวิทยาลัยรัตนบัณฑิต ด้านกีฬาแบดมินตัน เขาได้เป็นแชมป์ชายคู่ประเทศไทยใน พ.ศ. 2552 ร่วมกับมณีพงศ์ จงจิตร จากนั้น ในวันที่ 6 พฤศจิกายน พ.ศ. 2554 บดินทร์ อิสสระ และมณีพงศ์ จงจิตร เข้าแข่งขันรอบชิงชนะเลิศรายการ แบดมินตันบิทเบอเกอร์โอเพ่น 2011 ที่จัดขึ้น ณ ซาบรึเคน ประเทศเยอรมนี ซึ่งสามารถชนะทีมจีนได้ 2-0 เซ็ต (21-14, 21-16) ส่งผลให้ทีมชาติไทยครองแชมป์ของรายการดังกล่าว

วันที่ 29 เมษายน พ.ศ. 2555 บดินทร์ อิสสระ และมณีพงศ์ จงจิตร เข้าแข่งขันรายการ โยเน็กซ์ซันไรท์อินเดียโอเพนกรังด์ปรีซ์โกล์ท 2012 ที่กรุงนิวเดลี ประเทศอินเดีย ซึ่งได้แชมป์ประเภทชายคู่ โดยสามารถชนะทีมเกาหลีใต้ซึ่งเป็นมือ 2 ของรายการ'บดินทร์-มณีพงศ์' สุดยอด ซิวแชมป์ชายคู่อินเดียโอเพ่น และทั้งคู่ได้เข้าแข่งขันในรายการ โยเน็กซ์ซันไรท์เวียดนามโอเพนกรังด์ปรีซ์โกล์ท 2012 ในฐานะคู่มือวางอันดับ 2 ของรายการ"พรทิพย์"เจ๋งชิงหญิงเดี่ยว "บดินทร์-มณีพงศ์"ตบกระจาย ลุ้นแชมป์แบดมินตัน เวียดนาม โอเพ่น"พีท-ครีม-ปอป้อ"พาเหรดตัดเชือกหญิงเดี่ยว "บดินทร์-มณีพงศ์"ไม่พลาดรอบรองฯ แบดมินตันเวียดนามโอเพ่นบดินทร์ควงมณีพงศ์นำทีมลุยศึกขนไก่เวียดนาม ที่โฮจิมินห์ซิตี้ ประเทศเวียดนาม โดยเป็นฝ่ายชนะทีมไต้หวันในรอบแรก 2-0 เซ็ต (21-14, 21-14) และชนะทีมสิงคโปร์ในรอบสอง 2-0 เซ็ต (21-11, 21-15) ซึ่งสามารถเข้าสู่รอบชิงชนะเลิศโดยพบกับทีมอินโดนีเซียบดินทร์-มณีพงศ์แร็กร้อนลิ่วชิงชายคู่ขนไก่เวียดนาม และสามารถชนะได้ 2-1 เซ็ต (19-21, 21-16 และ 21-11) โดยบดินทร์ อิสสระ และมณีพงศ์ จงจิตร เป็นผู้ครองแชมป์รายการดังกล่าว

 โอลิมปิกฤดูร้อน 2012 
ในการแข่งขันกีฬาแบดมินตันในโอลิมปิกฤดูร้อนประเภทชายคู่ เขาได้จับคู่กับมณีพงศ์ จงจิตร ที่ซึ่งทั้งคู่เข้าแข่งขันโอลิมปิกเป็นครั้งแรก ในฐานะอันดับที่ 17 ของโลก จากการประกาศโดยสหพันธ์แบดมินตัน (BWF) ณ วันที่ 3 พฤษภาคม พ.ศ. 2555 โดยทั้งสองเป็นฝ่ายชนะทีมอินโดนีเซียในรอบแรกของกลุ่มบี และรอบสองสามารถชนะทีมเกาหลีใต้ ด้วยผลชนะขาดลอย 2-0 เซ็ต (21-15, 21-14)บดินทร์-มณีพงศ์สุดฮอตทุบโสมขาดเก็บชัยนัดที่ 2 จากนั้นทั้งคู่เป็นฝ่ายชนะทีมโปแลนด์ 2-1 เซ็ต และผ่านเข้ารอบ 8 คู่สุดท้าย โดยเป็นที่ 1 ของกลุ่มบี ที่ซึ่งพวกเขาได้แพ้ต่อ คู เคียน คีท และ ตาน บูน เฮือง จากประเทศมาเลเซีย ซึ่งเป็นมือวางอันดับ 8 ของโลก 2-0 เซ็ต (21-16, 21-18)แบดชายคู่สุดต้าน! พ่ายมาเลเซียร่วงรอบก่อนรองฯ-คืนนี้ตามลุ้น"น้องเมย์"พบจีน

ด้านชีวิตส่วนตัว บดินทร์ อิสสระ มีลูกสาวหนึ่งคน ชื่อ ด.ญ.บุญณินท์ อิสสระ

 เกียรติประวัติ 
 แชมป์คู่ผสมเยาวชนโลก 2009 ที่ประเทศมาเลเซีย
 ชนะเลิศ กีฬามหาวิทยาลัยโลกฤดูร้อน 2011 ที่เซินเจิ้น ประเทศจีน
 ชนะเลิศ เยอรมันโอเพน 2011
 ชนะเลิศ อินเดียซูเปอร์ซีรีส์ 2012

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๗๑, ๒๙ มกราคม ๒๕๖๔

 อ้างอิง 

 แหล่งข้อมูลอื่น 



หมวดหมู่:นักแบดมินตันโอลิมปิกทีมชาติไทย
หมวดหมู่:นักแบดมินตันในโอลิมปิกฤดูร้อน 2012
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:ผู้ได้รับเครื่องราชอิสริยาภรณ์ บ.ภ.
หมวดหมู่:บุคคลจากคณะบริหารธุรกิจ มหาวิทยาลัยรัตนบัณฑิต
หมวดหมู่:นักกีฬาจากกรุงเทพมหานคร
หมวดหมู่:แชมป์แบดมินตันแห่งประเทศไทย
หมวดหมู่:นักแบดมินตันในโอลิมปิกฤดูร้อน 2016
หมวดหมู่:นักแบดมินตันชายชาวไทย